14/10/2022 | Administración LocalMunicipal
Oroso
Aprobación plan disposición de fondos de tesoureria do Concello de Oroso

Mediante resolución de alcaldía n.º 1213/22, de 15 de setembro de 2022, prestouse aprobación ó Plan de Disposición de Fondos do Concello de Oroso, cuxo texto íntegro é o seguinte: Logo de ver a memoria-informe proposta de aprobación do plan de disposición de fondos da tesourería municipal para o exercicio de 2022 elaborado pola Tesourería municipal e asinado con data 14.09.2022. Logo de ver que a base 18.3 das Bases de Excución do Orzamento para o exercicio 2022 establecen o seguinte: “A ordenación de pagos, con carácter xeral, efectuarase en base a relación de ordenes de pago que elaborará a Tesourería, en colaboración coa Intervención de Fondos, de conformidade co Plan de Disposición de Fondos e a necesaria prioridade dos gastos de persoal e obrigas contraídas en exercicios anteriores.” Logo de ver o establecido no artigo 187 do Real Decreto Lexislativo 2/2004, de 5 de marzo, polo que é aprobado o texto refundido da Lei Reguladora das Facendas Locais: “A expedición de ordes de pago acomodarase ao plan de disposición de fondos da tesourería que sexa establecido polo presidente que, en todo caso, deberá recoller a prioridade dos gastos de persoal e as obrigas contraídas en exercicios anteriores.” Logo de ver o informe da Intervención municipal de data 14.09.2022 no que se informa favorablemente a proposta da Tesouraría. En uso das facultades conferidas pola base 18.3 das bases de execución do orzamento e o artigo 187 do Real Decreto Lexislativo 2/2004, de 5 de marzo, polo que é aprobado o texto refundido da Lei Reguladora das Facendas Locais, con esta data PRIMEIRO: Prestar aprobación ao Plan de Disposición de Fondos do Concello de Oroso de conformidade co informe-proposta elaborado pola Tesouraría municipal cuxo contido se transcribe a continuación: Primeira. O Plan de Disposición de Fondos constitúe a expresión normativa dos criterios para a ordenación do pago, con respeto ós límites de prioridades inalados no artigo 187 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e noutras normas de aplicación. A normativa vixente establece a obrigatoriedade de formular un Plan de Disposición de Fondos a fin de establecer uns criterios que determinen cómo e cando van sair os fondos municipais. O artigo 65 do Real Decreto 500/1990, de 20 de abril, polo que se desenvolve o capítulo I do Título VI da Lei 39/88, de 28 de decembro, que regula as Facendas Locais que dispón: · A expedición das ordes de pago deberá de acomodarse ó plan de disposición de fondos de tesourería que se estableza, coa periodicidade e vixencia que o mesmo determine, polo Presidente da Entidade ou polo órgano competente facultado para elo no caso de Organismos autónomos dependentes. · O Plan de disposición de fondos considerará aqueles factores que faciliten unha eficiente e eficaz xestión da Tesourería da Entidade e recollerá necesariamente a prioridade dos gastos de persoal e das obrigas contraídas en exercicios anteriores. A base 18 das Bases de Execución do orzamento municipal correspondente ó exercicio de 2022 establece que a ordenación de pagos, con carácter xeral, efectuarase en base a relación de órdenes de pago que elaborará a Tesourería, en colaboración coa Intervención de Fondos, de conformidade co Plan de disposición de fondos e a necesaria prioridade dos gastos de persoal e obrigas contraídas en exercicios anteriores. Segunda. O Plan de Disposición de Fondos do Concello de Oroso é pois o instrumento de planificación da Tesourería municipal que ten por obxecto, de conformidade co disposto no artigo 187 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais acomodar a expedición das ordes de pago recibidas na Tesourería Municipal ás disponibilidades de efectivo coa finalidade última de garantir a realización dos vencimentos da débeda financieira e comercial das entidades Públicas en cumprimento dos principios establecidos na Lei Orgánica 2/2012, de 27 de abril, de Estabilidade Presupostaria e Sostenibilidade financieira e Lei Orgánica 9/2013, de 20 de decembro, de control da débeda comercial no Sector Público. A xestión dos fondos integrantes da Tesourería, salvo disposición legal en contrario, realizarase baixo o principio de unidade de Caixa coa centralización de tódolos fondos e valores xerados por operación presupostarias e por operación non presupostarias. O Plan de Disposición de Fondos podrá ser revisado ó longo do exercicio en función das modificacións producidas nas disponibilidades líquidas efectivas ou previstas da Tesourería Municipal. Terceira. O Plan de Disposición de Fondos é un acto xurídico regulamentario que establece normas sobre a priorización de pagos de natureza permanente, constituíndose nun documento de carácter obrigatorio e cuia aprobación compete á Alcaldía-Presidencia. Cuarta. Polo seu carácter normativo, deberá ser publicado no B. O. P. de conformidade co disposto no artigo 52 da lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, sendo impugnable en vía contencioso-administrativa. Non pode ser modificado, polo tanto, mediante acto singular, nen polo Alcalde-Presidente, nen polo Pleno, polo principio de inderogabilidade singular dos regulamentos. Quinta. O Plan de Disposición de Fondos é un regulamento interno, que serve para organizar o funcionamento dun servicio burocrático-administrativo. É un dos chamados regulamentos ad intra. É, polo tanto, un acto xurídico, que vai comportar un conxunto de dereitos e obrigas na súa aplicación. E dentro do acto xurídico é claro que, aínda que non teña uns destinatarios determinados, non se consume ó ser cumprido ou posto en práctica, senón todo o contrario, perfeccionase. Por elo, non é un acto administrativo xeral, un acto ordeado, senón un acto ordinamental, é decir, un regulamento, unha norma, Dereito obxectivo. Sexta. O Plan de Disposición de Fondos segundo o ordenamento xurídico ten os seguintes caracteres determinados: - Obrigatorio. Da redacción do artigo 187 do Real Decreto Lexislativo 2/2004, de 5 de marzo, despréndese que é un documento non discrecional ou voluntario. O presidente da Corporación está na obriga de face-lo, pois así o impón o mencionado precepto ó utiliza-la expresión de que a “expedición das ordes de pago deberá de acomodarse ó Plan”. - Indispensable ou necesario. É un documento indispensable, necesario, que ten que existir para cumprir a súa propia finalidade na expedición das ordes de pago. - Instrumento de coordinación. O Plan funciona como instrumento de coordinación entre o Orzamento e a Tesourería, actuando como mecanismo de regulación dos fluxos de entrada/saída que debe soporta-la Tesourería (canto e cando hai que ingresar/pagar). - Planificador dos gastos. Tamén en consoancia coa súa propia finalidade: por orde. - Lexitima a expedición dos correspondentes mandamentos ou ordes de pago. - Instrumento de control. É un medio de control na expedición das aprobacións de gasto e das ordes de pago, pois marca o ritmo delas dentro do exercicio orzamentario. - Instrumento para o eficiente funcionamento da Tesourería, pois poñendo orde, conseguirao. Por suposto, sempre que existan fondos líquidos suficientes para pagar a todos no seu debido tempo e momento. Sétima. En resumo o Plan de Disposición de Fondos asegura o nivel de cobertura suficiente para a atención e pago das obrigas planificadas. No Plan de Disposición de Fondos o responsable é o Presidente, que é quen o establece e debe ser o que materialmente o faga e decidir como quere que se faga, pois é o ordenador de pagos, sen prexuizo dos informes técnicos, xurídicos e económicos que queira solicitar. O Plan de Disposición de Fondos do Concello de Oroso en todo caso deberá ser elaborado dacordo cos criterios de prelación que establece o artigo 187 do Real Decreto Lexislativo 2/2004, de 5 de marzo. Oitava. Na efectividade do Plan de Disposición de Fondos competen ós órganos que a continuación se relacionan as seguintes funcións: - Intervención. En virtude do disposto no artigo 214.2. b) e c) do Real Decreto lexislativo 2/2004, de 5 de marzo, o Interventor está obrigado a comprobar que se cumpran as prioridades nos pagos, debendo formula-lo correspondente reparo que puxese de manifesto o incumprimento das prioridades legais nos mesmos. - Tesourería. É o órgano que debe propor a Ordenación de pago ó Alcalde-Presidente, debe garantir que as propostas que sexan ordeadas pola Alcaldía se axustan ó Plan de Disposición de Fondos aprobado, sen prexuizo de que a intervención fiscalice, como é a súa competencia, dita proposta, para ver que se respeta o Plan de Disposición de Fondos. Novena. Dos créditos establecidos no Estado de Gastos do Orzamento disporase conforme ós seguintes criterios de prelación que se relacionan por orde decrecente, de forma que o anterior prima sobre o posterior. GRADO 1º.- Pagos derivados das operación de endebedamento vixentes no Concello en aplicación do establecido no artigo 14 da Lei Orgánica 2/2012, de 27 de abril de Estabilidade Orzamentaria e sostenibilidade financieira. As disposicións de fondos correspondentes á carga financieira do Concello presupuestada nos capítulos III e IX do estado de gastos, axustarase ós cadros de amortización dos préstamos contratados así como os intereses derivados das operación de Tesourería. GRADO 2º.- Pago de restribucións de Persoal (créditos do capítulo I, e operacións non orzamentarias con orixe en dito capítulo). Mensualmente, excepto nos meses que se aboen pagas extraordinarias nos que se disporá ademáis do importe equivalente ás gratificacións extraordinarias de ditos meses, dos créditos correspondentes ás retribucións de persoal. Mensualmente, dos seguintes créditos: Cotizacións obrigatorias á Seguridade Social, prestacións sociais e outros gastos de natureza social, así como do resto de créditos establecidos no capítulo I do presuposto da Entidade. Igualmente as retencións xudiciais de nóminas e outras de natureza similar así como os correspondentes ás retencións tributarias de conformidade cos calendarios tributarios legalmente aplicables. GRADO 3º.- Pagos derivados de liquidacións trimestrais en concepto de impostos retidos ós perceptores de rentas aboadas pola Corporación e en especial ás correspondentes ó Imposto sobre a Renda das Persoas Físicas e Imposto sobre o Valor Engadido. GRADO 4º.- Pagos de obrigas contraídas en exercicios anteriores tanto de natureza presupostaria como non orzamentaria sen incluir os intereses que se poidesen entender devengados a tenor do disposto na Lei 3/2004, de 29 de decembro, pola que se establecen medidas de loita contra a morosidade nas operacións comerciais. Asimesmo se inclúe neste nivel o pago de obrigas que deberon ser contraídas en exercicios anteriores e que o foron no exercicio corrente por recoñecemento extraxudicial de créditos, mediante o correspondente acordo plenario de conformidade co establecido no artigo 60.2 do Real Decreto 500/1990, de 20 de abril, polo que se desenvolve o capítulo I do Título VI da Lei 39/88, de 28 de decembro, que regula as Facendas Locais. GRADO 5º.- Pagos e/ou depósitos a efectuar correspondentes a obrigas derivadas de acordos adoptados pola Corporación para dar cumprimento a sentenzas firmes polas que o Concello fose condeado ó abono dunha cantidade certa. GRADO 6º.- Pagos derivados de devolucións de garantías ou depósitos consituidos en metálico e os pagos orixinados en actos firmes de devolución dos ingresos. GRADO 7º.- Pagos derivados de gastos de subministración de enerxía eléctrica, combustibles e carburantes así como comunicacións telefónicas e postais. GRADO 8º.- Pagos derivados de gastos necesarios para a prestación de servizos públicos de carácter obrigatorio para o Concello, entendendo como tales aqueles que figuran establecidos no artigo 26.1. a) da Lei 7/85, de 2 de abril, Reguladora das Bases do Réxime Local. GRADO 9º.- Os pagos derivados de obrigacións contraídas no exercicio corrente dos capítulos II, VI e VII e outros gastos. Décima. Establecense os seguintes límites cuantitativos á expedición de ordes mensuais: 1.- Saldo mínimo bancario. No conxunto de caixas e contas bancarias do Concello de Oroso e unha vez descontado o importe do Plan de Disposición de Fondos mensual elaborado pola Tesourería deberá quedar un saldo mínimo cuio importe será calculado da forma seguinte: Saldo bancario mínimo mes X do Exercicio N = Obligacións pendentes de pago de exercicios anteriores no mes X do exercicio N + gastos de persoal do mes X + (anualidade teórica de amortización das operacións de endebedamento vixentes no exercicio N dividido entre 4)+10% do saldo contable existente a día 1 do mes X do Exercicio N. Onde: Mes X: mes de elaboración do Plan de Disposición de Fondos. Exercicio N: exercicio orzamentario correspondente ó mes de elaboración do Plan de Disposición de Fondos. Gastos de Persoal do mes X: o importe da suma dos gastos de persoal do mes de elaboración do Plan de Disposición de Fondos integrado por: - Retribucións brutas do persoal do mes de elaboración do Plan de Disposición de Fondos (importe líquido a satisfacer máis cuotas retidas en razón de cotizacións a Seguridade Social e Imposto sobre a Renda das Persoas Físicas). - Importe a satisfacer en concepto de cotizacións empresariais a Seguridade Social do mes de elaboración do Plan de Disposición de Fondos. - Importe da última paga extra satisfeita ó persoal.2.- Límite de expedición de ordes de pago mensual. As ordes de pago que se expidan para gastos dos Capítulos I a VI do orzamento no mes non poderán superar nun 95% os ingresos producidos no mes, entendéndose por tales: Ingresos Mes X do Exercicio N= Anticipo mensual ingresos tributarios cedidos á Excma. Deputación + ingreso mensual participación nos tributos do estado + ingreso mensual do Fondo de Cooperación Local+ saldo de ingreso afectado+ recursos tributarios ou non tributarios ingresados no mes. Onde: Mes X: mes de elaboración do Plan de Disposición de Fondos. Exercicio N: exercicio orzamentario correspondente ó mes de elaboración do Plan de Disposición de Fondos. Saldo afectado: Importe de ingresos efectivamente realizados ou compromisos firmes de aportación doutras administracións ou entes públicos afectados a gastos determinados respecto dos cales se ordene o pago no mes de elaboración do Plan de Disposición de Fondos e na porcentaxe de financiación correspondente. Décimo primeira. Quedan exceptuados da aplicación de este Plan de Disposición de fondos a realización de: 1.- Os pagos que se realicen en formalización.2.- Os pagos realizados en compensación. Décimo segunda. Establécense as seguintes disposicións extraordinarias: Primeira - Cando se trate de gastos financiados con subvencións finalistas nos que o cobro das mesmas esté condicionado á xustificación do pago dos citados gastos, nos supostos en que finalice o prazo de xustificación, o abono dos mesmos terá carácter prioritario podendo incluso neste caso vulnerarse os límites á expedición de ordes de pago mensuais establecidos no apartado 10.2 do presente plan pero respetando as seguintes premisas: a) A prioridade dos Grados 1º a 3º establecida no apartado décimo do presente Plan. b) A existencia dun saldo bancario mínimo consistente no importe dos gastos de persoal do mes X + (anualidade teórica de amortización das operacións de endebedamento vixentes no exercicio N dividido entre 4). Onde o importe dos gastos de persoal do mes X ven definido no apartado 11.1 do presente Plan. Segunda. Os pagos de obrigacións derivados de pagos a xustificar, anticipos de Caixa fixa e axudas económico-familiares e de emerxencia social sen suxección ós criterios de prelación deste Plan. Terceira. Os pagos correspondentes ó capítulo V do Estado de gastos do presuposto (Fondo de continxencia) axustaranse en canto á súa ordenación ó réxime temporal da natureza dos gastos ós que se destinen e ó establecido nas súas condicións de aplicación a tenor do disposto no artigo 31 da Lei Orgánica 2/2012 de Estabilidade Presupostaria. Décimo terceira. Os demais pagos presupostarios e non presupostarios non regulados expresamente neste Plan atenderanse, unha vez atendidos os prioritarios, seguindo o criterio de antigüedade. O Alcalde-Presidente, como ordeador de pagos poderá ordear o pago de obrigacións non preferentes correspondentes a servizos, subministros, gastos de inversión, amortización e intereses de prestamos que se consideren esenciais para o correcto funcionamento dos servizos básicos municipais, deixando constancia formal de todo elo no correspondente pago. Asimesmo por Resolución motivada da Presidencia, e coa finalidade de non provocar graves trastornos á prestación ordinaria de servicios públicos esenciais, poderán prorratearse as disponibilidades existentes entre os Grados de Prioridade 5º a 9º deste Plan, sen prexuizo de reaxustar as sucesivas programacións mensuais de ordenación de pagos, a fin de recuperar as prioridades previstas con carácter xeral neste Plan. Décimo cuarto. O presente Plan terá validez dende a data da súa aprobación ata a súa modificación ou revocación polo órgano competente. O presente Plan de Disposición de Fondos entrará en vigor unha vez publicado no diario oficial que corresponda de acordó co establecido no artigo 131 da Lei 39/2015, de 1 de outubro, do Procedemento Administrativo Común das Administracións Públicas, podendo interporse contra o mesmo recurso contencioso-administrativo nos termos, forma e plazos previstos na Lei reguladora de dita xurisdicción. SEGUNDO: Ordear a súa publicación íntegra no Boletín Oficial da Provincia para a súa entrada en vigor. TERCEIRO: Dar traslado do presente acordó ao departamento de Intervención-Tesouraría CUARTO: Dar conta ao Pleno da Corporación na primeira sesión ordinaria que se celebre. Contra a presente resolución que pon fin á vía administrativa poderase interpoñer, con carácter previo e potestativo, recurso de reposición ante o alcalde do Concello, no prazo dun mes a partir do día seguinte da publicación do presente anuncio ou, alternativamente, recurso contencioso administrativo perante o xulgado do Contencioso-Administrativo que corresponda no prazo de dous meses, desde a mesma data indicada. Todo iso en virtude do disposto no artigo 52 da Lei 7/1985, do 2 de abril, reguladora das Bases do Réxime Local, e artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas. En caso de interpoñerse recurso de reposición, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición interposto. Todo iso sen prexuízo de que poida exercitar, no seu caso, calquera outro recurso que estime procedente. En Oroso, a 06 de outubro de 2022. O Alcalde-presidente, Luis Rey Villaverde